Volvo Carsin ainutlaatuinen koe paljastaa automuotoilun emotionaalisen voiman - Volvo Car Finland
Alansa ensimmäinen tieteellinen koe on todistanut, että automuotoilu voi herättää voimakkaita tunteita. Volvon ja EEG-asiantuntija Myndplayn järjestämä tieteellinen koe testasi, kuinka koehenkilöt reagoivat emotionaalisesti automuotoiluun ja mitä muotoilun estetiikka sai heidät tuntemaan.
Koe järjestettiin samoihin aikoihin Volvo Concept Coupén lanseerauksen kanssa. Konseptimalli on ensimmäinen ilmeikäs tulkinta Volvon uudesta muotoilustrategiasta, jonka tavoitteena on luoda tunteikkaampi yhteys brändiin.
Volvon muotoilujohtaja Thomas Ingenlath totesi seuraavaa: “Tämä tutkimus osoittaa viimeinkin sen, mitä olemme aina epäilleet. Kaunis automuotoilu voi herättää voimakkaan tunnereaktion positiivisesta ajattelusta voiman tunteeseen.”
● Miehet kokivat enemmän tunteita katsoessaan kuvia kauniista automuotoilusta kuin itkevästä lapsesta.
● Naiset osoittivat voimakkaita tunteita itkevän vauvan kuvaa kohtaan. Tulos oli lähes kaksinkertainen miehiin verrattuna.
● 74 % miehistä totesi, että hyvä muotoilu herätti heissä positiivisia tunteita.
● Vain 33 % naisista piti automuotoilukuvia viehättävämpinä kuin kuvaa komeasta miehestä.
● 60 % miehistä väitti, että kauniilla autolla ajaminen saa heidät tuntemaan itsensä varmaksi ja voimakkaaksi.
Neurotieteen tutkija tohtori David Lewis kertoi seuraavaa: “Esteettisesti kauniin muotoilun arvostaminen on koe, joka yhdistää ymmärryksen ja tunteet. Nämä ovat niin kietoutuneita toisiinsa, että niiden erottaminen on lähes mahdotonta. Esteettiseen kokemukseen kuuluu aistikkaan ilon, tarkoituksenmukaisen tulkinnan ja emotionaalisuuden yhdistelmä."
Napsauta tässä, jos haluat tutkia Volvo Concept Coupé -mallia 3D:nä ja luoda oman lämpökarttasi: www.EmotionOfDesign.com
Onepoll – 2 000 koehenkilön tutkimuksen järjesti OnePoll www.onepoll.com
Volvon Emotion Of Design -tutkimuksen tarkoituksena oli mitata koehenkilöiden emotionaalisia reaktioita, kun he katsoivat erilaisia kuvia. Osallistujien emotionaalisten reaktioiden mittaamiseksi MyndPlayn kuivaelektrodi-EEG asetettiin otsan keskelle ja vasempaan otsalohkoon. Tällä mitattiin aktivoitumista aivokuoressa edessä vasemmalla. Kokeessa haettiin erityisesti aktivoitumista ja piikkejä Beta- ja Gamma-taajuuksilla. Kokeessa käytettiin olemassa olevia huomio- ja meditaatioalgoritmeja ja käyttäjien antamia pisteitä tulosten ristiviittauksia varten. Osallistujia pyydettiin arvioimaan, miltä kukin kuva heistä tuntui heti kuvan näyttämisen jälkeen.
Jotta tutkijat voivat mitata emotionaalista reaktiota tunnettuihin positiivisiin emotionaalisiin virikkeisiin, koe sisälsi kuvan hymyilevästä vauvasta. Vanhan ja uuden muotoilun herättämiä reaktioita vertailtiin kuvalla, jossa oli 30 vuotta vanha auto. Tyhjä kuva normalisoi ja mittasi perustason. Jatkotutkimuksessa lisättiin tunnettuja positiivisia virikkeitä herätysreaktion mittaamiseksi. Herätysreaktion vahvistamiseksi toisessa kokeessa käytettiin ECG-monitoreja, jotka mittasivat sydämen sykkeen nousua tiettyjen kuvien kohdalla.
Tietoja analysoitiin aikaisempien kokeiden pohjalta, jotta tulokset voitiin kalibroida ja voitiin luoda ristiviittauksia.
Katso video kokeesta, tai katso lyhyt esittely
Lisätietoja, tai mahdollista haastattelua varten, ota yhteyttä:
+44 207 309 1044
Kuvamateriaalia, vapaasti käytettävissä:
Käyttäjätunnus: VolvoExperiment
Salasana: Volvo
Volvo Car Finland, tiedotusjohtaja Thomas Hallbäck, thomas.hallback@volvocars.com, puh. 09-5044 5325 www.media.volvocars.com www.volvocars.fi
Volvo , design , muotoilu , Volvo design , Volvo muotoilu , Volvo Concept Coupé , Volvo automuotoilu , automuotoilun tunteet , automuotoilu
Kaunis automuotoilu voi herättää voimakkaan tunnereaktion positiivisesta ajattelusta voiman tunteeseen